ועדת הכספים, כנסת 16, פרוטוקול מספר 276, 2005-12-12 11:30

יעקב ליצמן: בוקר טוב, אני מתכבד לפתוח את הישיבה.

יעקב ליצמן: הגב' ימימה מזוז, תסבירי בבקשה.

ימימה מזוז: לפני כשנה העברנו בכנסת תיקון לחוק מילווה המדינה.

ימימה מזוז: עיקר התיקון היה בפעילותם של עושי השוק.

ימימה מזוז: בעקבות התיקון והתאמות נוספות שרצינו לעשות בתקנות שמסדירות את אגרות החוב, אנו באים עם הצעה להתקין תקנות שיאפשרו הנפקת שלוש סדרות חדשות של אגרות החוב, שמותאמות לשיטה החדשה, ולתקן את התקנות הקיימות באותן סדרות שאנו מנפיקים היום, לעשות התאמות נוספות באותם עניינים, פחות או יותר.

ימימה מזוז: אנו מדברים על אגרות חוב חדשות שאחת צמודה למדד, אחת עם ריבית משתנה ואחת עם ריבית קבועה, לא צמודה.

ימימה מזוז: אני מדברת על שלוש סדרות של תקנות חדשות.

יעקב ליצמן: יש התנגדות?

ימימה מזוז: יש שלוש סדרות חדשות שקראת.

ימימה מזוז: בנוסף, יש אגרות חוב שאנו מנפיקים היום לפי תקנות קיימות, ואותן אנו רוצים לתקן, כי נמשיך להנפיק לפיהן, עד שתהיה כמות רלוונטית.

ימימה מזוז: אותן אנו רוצים לתקן כדי להתאימן לאותן הוראות שאנו מחדשים גם בתקנות.

הלית מגידו: זה לא רטרואקטיבית, נכון?

ימימה מזוז: נכון.

ימימה מזוז: יש כאן גם שלוש סדרות, תקנות קיימות, שאנו מתקנים, וזה תיקונים לתקנות מילווה המדינה סדרות מסוג גילון חדש (תיקון), סדרות מסוג גליל (תיקון) וסדרות מסוג שחר (תיקון).

נסים דהן: אני רוצה לשאול; ראיתי בתקנות שיש אפשרות לממשלה לעשות פדיון מוקדם.

נסים דהן: אני פוחד שגברת כהן מחדרה עלולה להיפגע.

נסים דהן: יכול להיות שכדאי לה, והיא לא תדע, כי אף אחד מכם לא חושב עליה.

נסים דהן: האם יש בתקנות החובה להודיע לגברת כהן מחדרה – לא רק לגופים הציבוריים והמוסדיים, שהם הרוב המוחלט שקונה את אגרות החוב?

נסים דהן: הם מסודרים, יש להם כל המידע.

נסים דהן: גברת כהן מחדרה לא תדע שיש פדיון מוקדם כדאי, והיא תפסיד.

ימימה מזוז: יש חובה לפרסם לציבור.

ימימה מזוז: איך, בדיוק, יהיה הפרסום, אנו לא קבענו.

ימימה מזוז: כשאנו עושים פדיון מוקדם, יש לנו עניין להגיע למקסימום, לכן נעשה פרסום כזה שינסה להגיע לכל המחזיקים באשר הם.

ימימה מזוז: מבחינה זאת זה גם משתלב גם עם האינטרס של הפדיון המוקדם.

נסים דהן: מסכים.

נסים דהן: אני רוצה שזה יהיה קבוע בתקנות.

יעקב ליצמן: אני מוכן שיתחייבו לנו שיביאו לנו את דרכי הפרסום.

ימימה מזוז: בסדר.

יעקב ליצמן: מי בעד תקנות מילווה המדינה (אגרות חוב מסוג "אג"ח ממשלתית צמודה"), התשס"ו-2005?

יעקב ליצמן: מי נגד?

יעקב ליצמן: התקנות אושרו.

יעקב ליצמן: מי בעד תקנות מילווה המדינה (אגרות חוב מסוג "אג"ח ממשלתית"), התשס"ו-2005?

יעקב ליצמן: מי נגד?

יעקב ליצמן: התקנות אושרו.

יעקב ליצמן: מי בעד תקנות מילווה המדינה (אגרות חוב מסוג "אג"ח ממשלתית - ריבית משתנה"), התשס"ו-2005?

יעקב ליצמן: מי נגד?

יעקב ליצמן: התקנות אושרו.

יעקב ליצמן: מי בעד תקנות מילווה המדינה (סדרות מסוג "גילון חדש")(תיקון), התשס"ו-2005?

יעקב ליצמן: מי נגד?

יעקב ליצמן: התקנות אושרו.

יעקב ליצמן: מי בעד תקנות מילווה המדינה (סדרות מסוג "גליל")(תיקון), התשס"ו-2005?

יעקב ליצמן: מי נגד?

יעקב ליצמן: התקנות אושרו.

יעקב ליצמן: מי בעד תקנות מילווה המדינה (סדרות מסוג "שחר")(תיקון), התשס"ו-2005?

יעקב ליצמן: מי נגד?

יעקב ליצמן: התקנות אושרו.

יעקב ליצמן: תודה רבה, הישיבה נעולה.